Eleonore Tscherning

Eleonore Tscherning (født 4. juli 1817 i Helsingør, død 3. juli 1890 i København) var en dansk maler. Hun var gift med  politikeren Anton Frederik Tscherning og ble mor til fem barn, blant dem malerne Anthonie Christensen og Sara Ulrik.

Tscherning hadde fått tegneundervisning helt fra hun var barn. I voksen alder lærte hun ved å kopiere andre; blant annet J.Th. Lundbye, Thorald Læssøe og P.C. Skovgaard som hun hadde nære vennskapsforbindelser med. Hun fikk også undervisning ved en tegne-og maleskole som ble drevet av kusinen, Christine Løvmand.

Tscherning stilte ut på Charlottenborg Forårsudstilling første gang i 1842 og da anonymt. Senere stilte hun ut i eget navn. I perioden 1868–1884 arbeidet hun som dekorasjonsmaler ved P. Ipsens Terracottafabrikker. Hun utdannet også selv elever. 

Etter ektefellens død ga hun ut en bok med ektefellens etterlatte papirer med kommentarer.

Referanser

Kilder 
 Eleonore Tscherning i Dansk Kvindebiografisk Leksikon

Eksterne lenker 
 

Danske malere
Den danske gullalder
Personer fra Helsingør